เวลานอนรู้สึกว่าตัวเองตัวแกว่งเหมือนชิงช้าเป็นอยู่ประมาณ5นาทีก็หาย บางทีก็บ้านหมุนนิดหน่อย แต่มันเป็นเยอะช่วงที่เรานอนดึกบ่อยๆ อาการแบบนี้ควรไปเช็คร่างกายมั้นคะหรือเกิดจากการที่นอนดึก
สวัสดีค่ะ อาการที่ตัวแกว่งเหมือนชิงช้า ก็คืออาการมึนหัว (dizziness) โดยสาเหตุได้แก่- การเปลี่ยนท่าทางเร็วไป เช่นนั่งหรือนอนอยู่แล้วลุกขึ้นทันที- จากการขาดน้ำในร่างกาย เช่น เสียเหงื่อมาก ดื่มน้ำน้อย มีท้องเสีย อาเจียน เสียเลือดประจำเดือนมากกว่าปกติ- มีภาวะโลหิตจาง- เป็นอาการร่วมของโรคอื่นๆ เช่น ไข้หวัด ภูมิแพ้- จากความเครียด วิตกกังวล พักผ่อนไม่เพียงพอ นอนดึก นอนไม่หลับแต่หากอาการมีเวียนหัวแบบบ้านหมุน (vertigo) ร่วมด้วย คืออาการที่รู้สึกเหมือนสิ่งแวดล้อมรอบตัวหมุนได้ แม้ว่าจะยืนหรือนั่งอยู่กับที่ หรือตัวเองหมุน ทั้งที่ไม่มีการเคลื่อนไหวใดๆ ซึ่งอาจทำมีเดินเซ ล้ม หรือทรงตัวไม่ได้ รวมไปถึงรู้สึกคลื่นไส้ อาเจียน มีการเคลื่อนไหวที่ผิดปกติของลูกตา ตากระตุก และอาการเกี่ยวกับการได้ยินเสียง เช่น หูอื้อ เสียงดังรบกวนในหู สาเหตุได้แก่- โรคของหู เช่น ตะกอนหินปูนในหูชั้นในหลุด หรือ โรคหินปูนในหูชั้นในเคลื่อน (BPPV) โรคน้ำในหูไม่เท่ากัน (Meniere's Disease) หูชั้นในอักเสบ (labyrinthitis) เป็นต้น- เนื้องอกของเส้นประสาทหู (vestibular schwannoma)- เนื้องอกในสมอง- ความผิดปกติของระบบไหลเวียนโลหิตที่ทำให้เลือดไปเลี้ยงสมองรวมถึงระบบประสาททรงตัวไม่พอ โดยจะเกิดในผู้ที่มีไขมันในเลือดสูง ความดันโลหิตสูง สูบบุหรี่ เป็นเบาหวาน หัวใจเต้นผิดจังหวะ โรคหลอดเลือดหัวใจตีบ โรคกระดูกคอเสื่อม เป็นต้นแต่ทั้งนี้ โรคต่างๆ เหล่านี้ มักพบในคนอายุวัยกลางคนหรืออายุมาก ดังนั้น หากอายุเพียง 19 ปี ก็ไม่น่าใช่สาเหตุในเบื้องต้นควรนอนหลับพักผ่อนให้เพียงพอ ไม่นอนดึก เปลี่ยนท่าทาง เช่น จากนอนเป็นนั่ง จากนั่งเป็นยืน จากนั่งเป็นนอนอย่างช้าๆ ดื่มน้ำเยอะๆ หลีกเลี่ยงเครื่องดื่มที่มีแอลกอฮอล์และคาเฟอีน เป็นต้น หากยังคงมีอาการดังกล่าวต่อเนื่อง ก็ควรไปพบแพทย์เพื่อตรวจและรักษาค่ะ